गर्ल्स स्कूल तक पहुंचने के लिए बनाई जाएगी सीसी रोड
शासकीय कन्या उच्चतर माध्यमिक विद्यालय में कक्षा 9वीं में अध्ययनरत 117 छात्राओं को गुरुवार को साइकिल वितरण किया गया। नगर पंचायत अध्यक्ष खिलेन्द्र भुआर्य ने कहा कि डौंडी के कन्या स्कूल अविभाजित मध्यप्रदेश के समय काल से ही ख्याति प्राप्त रहा है। यहां से पढ़कर निकले कई छात्राएं अधिकारी बन गए हैं।
उन्होंने छात्राओं से कहा कि उत्तीर्ण होने से कुछ नहीं होता। आप लोग 80 प्रतिशत से अधिक मार्क लाए। साथ ही पालकों से कहा कि वे लोग अपने बच्चों को स्कूल आने के लिए प्रेरित करें। प्राचार्य बीएस वद्दन की मांग पर पार्षद निधि से स्कूल के रास्ते पर सीसी सड़क बनाने की घोषणा की। अनुसूचित जाति के सदस्य अनिल खोबरागढ़े ने कहा कि सरस्वती साइकिल योजना के तहत बालिकाओं को लाभन्वित किया जा रहा है। ताकि दूर-दराज गांव से आने वाली छात्राएं समय पर अपने स्कूल पहुंच सके। उन्होंने कहा कि आर्थिक कारणों से बेटियों की पढ़ाई में रूकावट नहीं होगी। अगर कोई छात्रा पैसे के बिना शिक्षा से वंचित हो रही हाे तो जिला प्रशासन पूरा सहयोग करेगा।
उन्होंने बालिकाआें से कहा कि वे लोग मन लगाकर अच्छा शिक्षा ग्रहण कर प्रशासक बन कर आए। बालिका शिक्षा, बेटी बचाओं-बेटी पढ़ाओ और भारतमाता वाहिनी इसी का हिस्सा है। जिला पंचायत सदस्य अनिता कुमेटी ने कहा कि छात्राओं को हर क्षेत्र में सशक्त बनना है। माता-पिता के मेहनत के पैसे को व्यर्थ नहीं जाने दे। भाजपा मंडल अध्यक्ष रामकिशन सोरी, दिनेश अग्रवाल, रामनरायण धनकर, निकाय उपाध्यक्ष संतोष डेविड, एल्डरमैन राधिका भारद्वाज पार्षद कस्तूरी यादव, चुरामन कोठरी, पल्टन भुआर्य, सरपंच मुकेश कौडो, शेख कसीमुद्दीन, बिमलेश्वरी राई, लक्ष्मण चक्रधारी मौजूद रहे।
डौंडी. शासकीय कन्या स्कूल डौंडी में साइकिल वितरण किया गया।
hin_Deva awa_Deva hin_Deva hin_Deva hin_Deva